সড়কে দুর্ঘটনা কমাতে প্রতিদিন মোবাইল কোর্ট
সারা দেশের সড়কে শৃঙ্খলা ফেরাতে ও দুর্ঘটনা কমাতে প্রতিদিনই মোবাইল কোর্ট পরিচালনা করতে মাঠ কর্মকর্তাদের নির্দেশ দিয়েছে বাংলাদেশ সড়ক পরিবহণ কর্তৃপক্ষ (বিআরটিএ)। বুধবার এ সংক্রান্ত এক চিঠিতে স্থানীয় প্রশাসন ও পুলিশের সঙ্গে সমন্বয় করে এ অভিযান পরিচালনা করতে বলা হয়েছে। 







বিআরটিএর চেয়ারম্যান নুর মোহাম্মদ মজুমদার জানিয়েছেন, সম্প্রতি সড়কে দুর্ঘটনায় হতাহতের পরিমাণ বেড়ে যাওয়ার পরিপ্রেক্ষিতে এ নির্দেশনা দেওয়া হয়েছে। 




ওই চিঠিতে বলা হয়েছে, অবৈধ নসিমন-করিমন, থ্রি-হুইলার, ফিটনেসবিহীন মোটরযান ও ড্রাইভিং লাইসেন্সবিহীন মোটরসাইকেল সড়ক মহাসড়কে চলাচল, মোটরযানের অতিরিক্ত গতি এবং মালবাহী গাড়িতে যাত্রীবহন ইত্যাদি অনিয়মের কারণে সাম্প্রতিক সময়ে সড়কে দুর্ঘটনা বেড়েছে।
নিয়মিতভাবে ভ্রাম্যমাণ আদালত পরিচালনা এবং ট্রাফিক পুলিশের অভিযান জোরদার করার মাধ্যমে এসব অনিয়ম বন্ধ করে সড়ক দুর্ঘটনা কমানো সম্ভব। 
এ লক্ষ্যে বিআরটিএর সার্কেল অফিসের সহকারী পরিচালকদের জেলা প্রশাসন ও পুলিশ বিভাগের সঙ্গে সমন্বয় করে পদক্ষেপ নিতে বলা হয়েছে।

সারা দেশের সড়কে শৃঙ্খলা ফেরাতে ও দুর্ঘটনা কমাতে প্রতিদিনই মোবাইল কোর্ট পরিচালনা করতে মাঠ কর্মকর্তাদের নির্দেশ দিয়েছে বাংলাদেশ সড়ক পরিবহণ কর্তৃপক্ষ (বিআরটিএ)। বুধবার এ সংক্রান্ত এক চিঠিতে স্থানীয় প্রশাসন ও পুলিশের সঙ্গে সমন্বয় করে এ অভিযান পরিচালনা করতে বলা হয়েছে।